b'\n_START_ARTICLE_\n\xc5\xbdidovska ulica, Ljubljana\n_START_SECTION_\nZgodovina\n_START_PARAGRAPH_\nDo leta 1515 je bila ulica v sredi\xc5\xa1\xc4\x8du ljubljanskega geta, po katerem je bila tudi pozneje poimenovana._NEWLINE_Samo ime ulice (Judengasse) se prvi\xc4\x8d pojavi leta 1517, dve leti po izgonu Judov iz Ljubljane. Konec 18. stoletja se je za to ulico pojavilo tudi ime Judova ulica.\n_START_SECTION_\nUrbanizem\n_START_PARAGRAPH_\nUlica poteka v smeri sever-jug, vzporedno s Ljubljanico in Gosposko ulico. Na severu je ulica omejena s Dvornim trgom, medtem ko se na jugu kon\xc4\x8da v kri\xc5\xbei\xc5\xa1\xc4\x8du s Jur\xc4\x8di\xc4\x8devim trgom in \xc4\x8cevljarsko ulico. Ulico seka \xc5\xbdidovska steza._NEWLINE_Do konca 18. stoletja so se ob stezi in ulici nahajale tri pritli\xc4\x8dne in pet enonadstropnih hi\xc5\xa1, ki so jih nato vse (razen ene) nadzidali v dvo- ali tronadstropne hi\xc5\xa1e.'